PROCESUL-VERBAL

Al consultărilor publice a proiectului

Deciziei Consiliului municipal Bălți nr. 3/9 din 25.06.2019

”Cu privire la aprobarea Regulamentului privind organizarea și desfășurarea Programului de granturi pentru organizațiile municipale de tineret și a concursului municipal de proiecte pentru grupurile de inițiativă ale tinerilor”

Data: 07.08.2019

Locația: mun. Bălți, Primaria municipiului Bălți, bir. 334, ora 15:00

1. Viceprimarul municipiului Bălți a venit cu un cuvânt de salut în care a menționat despre importanța procesului de dezvoltare a sectorului de tineret și aprobarea *Regulamentului privind organizarea și desfășurarea Programului de granturi pentru organizațiile municipale de tineret și a concursului municipal de proiecte pentru grupurile de inițiativă ale tinerilor,* îndemnând participanții să se implice activ în cadrul evenimentului.
2. Iu. Dmitracov - șeful Secției Tineret și Sport din cadrul Direcției Învățământ, Tineret și Sport mun. Bălți a mulțumit echipei locale și părților interesate pentru activismul civic demonstrat și implicarea de care au dat dovadă pe parcursul elaborării documentului.
3. Ludmila Blaj – sp. principal Secției Tineret și Sport din cadrul Direcției Învățământ, Tineret și Sport mun. Bălți, a prezentat proiectul *Regulamentului privind organizarea și desfășurarea Programului de granturi pentru organizațiile municipale de tineret și a concursului municipal de proiecte pentru grupurile de inițiativă ale tinerilor.*
4. Renata Grădinaru – președinta AO ”Afina” a venit cu un salut și a propus de a include modificări în denumirea Regulamentului și anume: sintagma ”organizațiile municipale de tineret”, a înlocui cu sintagma ”organizațiile de tineret”.
5. Viorica Cemîrtan – sp. principal, Secția Cultură a venit cu propunerea ca în Capitolul II. Organizarea și desfășurarea Programului de Granturi pentru organizațiile de tineret și a concursului municipal de proiecte pentru grupurile de inițiativă ale tinerilor. Secțiunea 1 Domeniile de finanțare. Pct. 10 Concursul se desfășoară în următoarele etape., la fiecare punct de indicat luna desfășurării astfel, elaborând graficul *Programului de granturi pentru organizațiile municipale de tineret și a concursului municipal de proiecte pentru grupurile de inițiativă ale tinerilor.* În urma operării modificărilor, pct. 32 își schimbă conținutul: *Rezultatele se publică pe site-ul Primăriei municipiului Bălți, după caz în sursele mass-media disponibile, în termen de 30 zile de la data expirării termenului pentru depunerea dosarelor pentru concurs* modificat *Rezultatele se publică pe sit-ul Primăriei municipiului Bălți, după caz în sursele mass-media disponibile, conform calendarului de organizare a Programului de Granturi/concursului municipal de proiecte.* Pct. 33 și pct. 34 în urma modificării pct. 10 își pierd sensul și sunt excluse din prezentul Regulament.
6. Sergiu Vrabii – pedagogul – organizator al Centrului Municipal pentru Minori și Tineret ”Făclia” a menționat că ar fi bine ca punctajul evaluării în pct. 30 să înceapă cu ”0” (zero).
7. Cristina Jitaru – conducător de cerc al Centrului de Resurse pentru Adolescenți și Tineri (CRAT) a venit cu propunerea de a introduce în Secțiunea 2. Procedura de aplicare pentru organizațiile de tineret un punct suplimentar și anume *Prezența unui acord de colaborare cu Centrele municipale de tineret Bălți/Direcția Învățământ, Tineret și Sport mun. Bălți* care ar favoriza la colaborarea mai eficientă cu Asociațiile Obștești și ONG-le pentru dezvoltarea sectorului de tineret.
8. Irina Serdiuc – secretarul Consiliului municipal Bălți a atenționat asupra importanței procedurii de consultare și a potențialului acesteia pentru elaborarea proiectului *Regulamentului privind organizarea și desfășurarea Programului de granturi pentru organizațiile municipale de tineret și a concursului municipal de proiecte pentru grupurile de inițiativă ale tinerilor.*
9. Ludmila Blaj a mulțumit participanților în cadrul consultărilor publice pentru suport și implicare, exprimându-și convingerea că în municipiul Bălți vor fi implementate cu succes programe/proiecte având rol important pentru dezvoltarea sectorului de tineret.

*Întocmit de : Ludmila Blaj, persoană responsabilă de desfăşurarea procedurilor de consultare.*